Выкарыстанне прадуктаў з непрыдатным тэрмінам захоўвання — гэта яшчэ адно вельмі грубае парушэнне правіл і норм харчавання навучэнцаў. Так, на момант нядаўняй праверкі ў буфеце адной з мінскіх школ для продажу дзецям прапаноўвалася 11 найменняў кулінарнай прадукцыі, якую ўжо даўно патрэбна было выкінуць у сметніцу. Непрыдатнымі былі некалькі відаў салатаў, бутэрброды, жэле. У школах Віцебска, куды таксама ездзіў рэспубліканскі дзяржкантроль, для рэалізацыі навучэнцам было прапанавана 700 кілаграмаў пірожных, якія выпякаліся з пратэрмінаванай сыравіны. І тут варта задумацца: амаль усе дзеці любяць салодкае, а значыць, пірожныя набывалі многія навучэнцы. Кандытарскія вырабы, у прыватнасці, бялковы крэм, які выкарыстоўваецца для большасці пірожных, гатуецца з такой сыравіны, якая без спецыяльных умоў доўга не “жыве”. Мінімальнае парушэнне правіл захоўвання — і прадукты сапсаваны. А дзеці гэта яду ць. І пасля пачынаюцца праблемы са страўнікава-кішачным трактам. Усё часцей у малодшых школьнікаў выяўляюцца гастрыты і іншыя захворванні, напрамую звязаныя з пытаннямі харчавання. Чаму? Адказ відавочны.